Lidl hyppäsi ruokasotaan vauhdilla – noin 50 tuotteen hinta laski - MTVuutiset.fi
Lidl hyppäsi ruokasotaan vauhdilla – noin 50 tuotteen hinta laski
Alennukset näkyivät pääosin samoissa tuotteissa, joiden hintaa S-ryhmäkin on laskenut.
– Kilpailijaseurannan perusteella olemme heti tiistai-aamuna laskeneet useiden kymmenien tuotteiden hintoja taataksemme asiakkaillemme jatkossakin kokonaisedullisimman ostoskorin, Lidl Suomen toimitusjohtaja Lauri Sipponen kommentoi.
Sipposen mukaan joukossa on tuotteita kaikista tuoteryhmistä, muun muassa maitotuotteista ja lihoista. Erillistä listausta alennettujen tuotteiden hinnoista Lidl ei kuitenkaan tee. Joidenkin tuotteiden, kuten maidon, hinnat ovat Lidleissä alueellisia.
– Asiakkaamme näkevät edullisen hintatasomme myymälässämme ja normaalissa mainonnassamme, Sipponen perustelee.